# Teresa Valero Sánchez

Teresa Valero Sánchez (23 de juliol de 1969, Madrid) és una autora i animadora de còmics espanyola. Compta en el seu haver una nominació als Premi Eisner pel còmic digital Gentlemind (2021)', publicat posteriorment per l'editorial Norma. La seva obra s'ha publicat sobretot al mercat francès.

## Biografia

Nascuda el 1969 a Madrid, Teresa Valero va treballar durant diversos anys com a secretària de producció en un estudi d'animació, fins que el 1996 va cofundar el seu propi estudi, anomenat Tridente Animación, juntament amb Juan Díaz Canales, Angel Martin i Juan Carlos Moreno.
El 2007 va començar la seva carrera en el món del còmic, publicant al mercat francès com a guionista de la sèrie Sorcelleries, dibuixada per Juanjo Guarnido i publicada per Dargaud entre 2008 i 2012.Aquesta historieta infantil tracta sobre tres bruixes que, per error, reben un nadó de fada. Valero també és guionista de la sèrie Curiosity Shop (Glénat), dibuixada per Montse Martín, de la qual entre 2011 i 2013 van aparèixer tres volums. El 2013 va debutar com a il·lustradora amb We are family, a partir d'un guió de Marie Pavlenko, per a l'editorial Delcourt. Aquest treball va rebre el premi "primera bombolla 2013» al Festival de Còmic d'Angers.
Teresa Valero es va unir llavors amb Juan Díaz Canales per escriure el guió del díptic Gentlemind, dibuixat per l'italià Antonio Lapone, per a l'editorial Dargaud. Els volums es publiquen el 2020 i el 2022 i la narració se centra en l'ascens d'una dona a la premsa als Estats Units als anys quaranta.
El 2021, Valero va signar el seu primer treball com a autora completa amb Contrapaso : Les enfants des autres. El còmic fou publicat per Dupuis a França i Bèlgica, i seguidament per Norma a Espanya. La història té com a protagonista a Émilio Sanz, un periodista responsable de l'actualitat a la ciutat de Madrid de l'any 1956, sota la dictadura franquista. Aquest primer volum va tenir una gran acollida per part de la crítica i li va valer a l'autora nombroses nominacions i premis. Entre d'altres, Contrapaso : Les enfants des autres va obtenir el premi Mor Vran BD del Festival francès Goéland Masqué de literatura políciaca i novel·la negre i el premi BD Hors les Murs 2022.
El 2023 Valero va formar part de jurat del 41 Comic Barcelona.

## Premis i reconeixements
### Contrapaso. Los hijos de los otros

* 2021 - XXI Edició dels Premis de la Crítica de Dolmen Editorial:
** Nominació a la categoria de "millor dibuixant nacional".
** Nominació a la catetoria de "millor guionista nacional".
** Guanyadora a la catetoria de "millor obra nacional".
* 2022 - Guanyadora del premi Mor Vran BD del Festival francès Goéland Masqué de literatura políciaca i novel·la negre.
* 2022 - Guanyadora del premi Euskadi de Plata de l'Associació de Llibreries de Gipuzkoa a la categoria "Còmic i Llibre il·lustrat".
* 2022 - Nominació a la categoria de millor obra nacional del 40 Comic Barcelona.
* 2022 - Guanyadora del premi BD Hors les Murs 2022 de Normandia.

### Altres

* 2014 - XIV Edició dels Premis de la Crítica de Dolmen Editorial. Nominació a la catetoria "millor guionista nacional" per Curiosity Shop.
* 2021 - Premis Eisner. Nominació a la categoria "Millor còmic digital" per Gentlemind, juntament amb Juan Díaz Canales i Antonio Lapone.

## Obres
#### En francès

* Sorcelleries (guió), dibuix de Juanjo Guarnido, Dargaud
* Le ballet des mémés, 2008 (ISBN 9782205060058)
* Que la lumière soit fête !, 2008 (ISBN 9782205061895)
* Les jeux sont fées ! , 2012 (ISBN 9782205063004)
* Hors-série : Le ballet des mémés, 2008 (ISBN 2916328114)
* Curiosity Shop (guió), dibuix de Montse Martín, Glénat
* 1914 - Le Réveil, 2011 (ISBN 9782723472807)
* 1915 – Au-dessus de la mêlée, 2012 (ISBN 9782723485708)
* 1915 - Le Moratoire, 2013 (ISBN 9782723492867)
* We are family (dibuix), guió de Marie Pavlenko, Delcourt
* Il était deux petits hommes, 2013 (ISBN 9782756033587)
* Gentlemind, coescrita amb Juan Díaz Canales, dibuix d' Antonio Lapone, Dargaud
* Épisode 1, 2020 (ISBN 9782205076370)
* Épisode 2, 2022 (ISBN 9782205087246)
* Contrapaso (guió i dibuix), Dupuis
* Les enfants des autres, 2021 (ISBN 9791034731411)

#### En espanyol

* Brujeando, amb dibuixos de Juanjo Guarnido, Astronave, 1985
* Contrapaso: Los hijos de los otros, Norma Editorial
* Los Hijos de Los Otros, 2021 (ISBN 9788467944587)
* Gentlemind, disseny de Teresa Valero i Juan Díaz Canals i il·lustracions d' Antonio Lapone, Norma Editorial, 2022

## Referències

* 1 2 «Valero, Díaz Canales & Lapone "Gentlemind" ». Viñetas y bocadillos RTVE, 05-09-2022. [Consulta: 4 abril 2024].
* ↑ Serrano, Arancha. «Autores españoles en la cima de la industria del cómic». 20minutos, 26-12-2011. [Consulta: 4 abril 2024].
* 1 2 3 «Festival ViÑetas» (pdf). Université de Poitiers, 2023..
* ↑ D. Lemétayer. «Sorcelleries 1. Le ballet des mémés». BD Gest', 18-02-2008..
* ↑ Camille Destraz «"Papa, tu nous dessines une BD pour enfants ?"». Le Matin, 13-01-2008..
* ↑ S. Salin. «Curiosity Shop 3. 1915 - Le Moratoire». BD Gest', 22-08-2013..
* ↑ «Vite, on plonge au royaume des bulles ce week-end !». Le Courrier de l'Ouest, 3 décembre 2014..
* ↑ J. Milette. «Gentlemind 1. Gentlemind - Épisode 1». BD Gest', 07-09-2020..
* ↑ L. Moeneclaey. «Gentlemind 2. Gentlemind - Épisode 2». BD Gest', 21-03-2022..
* ↑ Stéphanie Morin «Une femme d'ambition». La Presse (Montréal), 21-10-2020..
* ↑ Hubert Leclercq «Superwoman et rêve de papier». La DH Les Sports+, 8 août 2020..
* ↑ S. Salin. «Contrapaso 1. Les enfants des autres». BD Gest', 29-04-2021..
* ↑ Anne-Lise Teneul «Un polar bouleversant et une peinture critique de l'Espagne franquiste». La Voix du Nord, 05-05-2021..
* ↑ Hubert Leclercq «Enquête troublante dans l'Espagne sous le joug du franquisme». La Libre Belgique, 05-05-2021..
* ↑ Hubert Leclercq «Fine enquête dans l'Espagne franquiste». La DH Les Sports+, 30 avril 2021..
* ↑ Otheguy Riveira, Horacio. «Contrapaso. Los hijos de los otros: novela gráfica magistral de Teresa Valero». Culturamas, 24-12-2023. [Consulta: 4 abril 2024].
* ↑ «Normandie : les personnes détenues saluent Contrapaso, de Teresa Valero». ActuaLitté, 04-10-2022..
* ↑ «À Penmarc’h, le prix Mor Vran BD du Goéland Masqué attribué à Teresa Valero». Le Télégramme, 12 avril 2022..
* ↑ T. Pardo, Jordi. «Ganadores de los Premios del 41 Comic Barcelona ». Zona Negativa, 31-03-2023. [Consulta: 4 abril 2024].
* 1 2 3 «XXI Edición de los Premios de la Crítica de Dolmen Editorial (2021)». Enjoy Comics, 2021. [Consulta: 4 abril 2024].
* ↑ «Teresa Valero, premio Euskadi de Plata de Cómic». Papel en blanco, 26-11-2022. [Consulta: 4 abril 2024].
* ↑ «XIV Edición de los Premios de la Crítica de Dolmen Editorial (2014)». Enjoy Comics, 2014. [Consulta: 4 abril 2024].
* ↑ Jean-Laurent Truc. «Curiosity Shop T3, la fin de la quête». ligneclaire.info, 10 août 2013..
* ↑ Michel Pralong «Meurtres en série au pays de Franco». Le Matin, 23-04-2021..

### Enllaços externs

* Blacksadmania l'univers de la série Blacksad a Blacksadmania l'univers de la série… (francès)